પાટેકરે દાવો કર્યો કે ભવિષ્યમાં ખેડૂત ક્રાંતિથી ઇન્કાર કરી શકાય નહી. જો ખેડૂત પોતાનો જીવ આપી શકતા હોય તો પછી તેઓ બીજાનો જીવ લઇ પણ શકે છે. જો આવું જ ચાલતું રહ્યું તો તે દિવસ દુર નથી જ્યારે ખેડૂતો પણ નકસલી બની જશે અને સરકારની વિરુદ્ધ મોરચો માંડશે. તેમણે મીડિયાની પણ આકરી ઝાટકણી કાઢી હતી. તેમણે કહ્યું કે મીડિયાનું ફોકસ ખેડૂતો પર હોવું જોઇએ તેનાં બદલે ફોકસ ઇન્દ્રાણી મુખર્જી પર વધારે હોય છે. તેણે કહ્યું કે હું પોતે એક ગરીબ પરિવારમાંથી આવું છું.મારે જ્યારે 13 વર્ષની ઉંમરે કામ કરવું પડતું હતું માટે હું બાળ મજુરીનું દર્દ સમજી શકું છું.